Neuvoston asetus (EY) N:o 1917/95, annettu 24 päivänä heinäkuuta 1995, jalostettujen maataloustuotteiden tuontia Islannista, Norjasta ja Sveitsistä koskevien tiettyjen toimenpiteiden toteuttamisesta Uruguayn kierroksen neuvottelujen tulosten huomioon ottamiseksi maatalouden alalla



Virallinen lehti nro L 185 , 04/08/1995 s. 0001 - 0004



NEUVOSTON ASETUS (EY) N:o 1917/95, annettu 24 päivänä heinäkuuta 1995, jalostettujen maataloustuotteiden tuontia Islannista, Norjasta ja Sveitsistä koskevien tiettyjen toimenpiteiden toteuttamisesta Uruguayn kierroksen neuvottelujen tulosten huomioon ottamiseksi maatalouden alalla EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan yhteisön ja Islannin, Norjan ja Sveitsin välillä tehtyjen suosituimmuussopimusten mukaisesti myönnytyksiä on tehty vastavuoroisesti tietyille jalostetuille maataloustuotteille, näiden sopimusten mukaisesti sopimuspuolet voivat tuonnin yhteydessä kantaa muuttuvan maksuosan tai kiinteän määrän, Uruguayn kierroksen monenvälisissä neuvotteluissa (1986-1994) tehtyjen sopimusten tekemisestä Euroopan yhteisön puolesta sen toimivaltaan kuuluvien asioiden osalta 22 päivänä joulukuuta 1994 tehdyn neuvoston päätöksen 94/800/EY (1) mukaisesti tiettyjä jalostettuja maataloustuotteita koskevia myönnytyksiä muutetaan 1 päivästä heinäkuuta 1995, tämän vuoksi olisi muutettava Islannin, Norjan ja Sveitsin kanssa tehtyjen sopimusten tiettyjä näkökohtia ja erityisesti näiden sopimusten liitteenä olevia jalostettuja maataloustuotteita koskevia pöytäkirjoja vastavuoroisen etuuskohtelun tämänhetkisen tason ylläpitämiseksi, tämän vuoksi kyseisten kolmansien maiden kanssa käydään neuvottelujen muutosten tekemiseksi kyseisiin pöytäkirjoihin; näitä neuvotteluja ei kuitenkaan ole ollut mahdollista päättää ajoissa tarvittavien mukautusten täytäntöön panemiseksi 1 päivästä heinäkuuta 1995, ja tässä tilanteessa on aiheellista, että Euroopan yhteisö ottaa käyttöön yksipuoliset toimenpiteet vastavuoroisen etuuskohtelun ylläpitämiseksi tämänhetkisellä tasolla, kunnes neuvottelut saatetaan päätökseen, ON ANTANUT TÄMÄN ASETUKSEN: 1 artikla 1. Sveitsistä peräisin olevien tavaroiden yhteisöön tulevaan tuontiin sovellettavia maatalousosia ja lisätulleja laskettaessa huomioon otettavat, 1 päivästä heinäkuuta 31 päivään joulukuuta 1995 sovellettavat perusmäärät on lueteltu tämän asetuksen liitteessä I. 2. Norjasta ja Islannista peräisin olevien tavaroiden yhteisöön tulevaan tuontiin sovellettavia maatalousosia ja lisätulleja laskettaessa huomioon otettavat, 1 päivästä heinäkuuta 31 päivään joulukuuta 1995 sovellettavat perusmäärät on lueteltu tämän asetuksen liitteessä II. 2 artikla Komissio hyväksyy tämän asetuksen soveltamista koskevat yksityiskohtaiset säännöt, jotka liittyvät 1 artiklan 1 ja 2 kohdassa tarkoitettujen maatalousosien täytäntöönpanoon vasta, kun se on vakuuttunut siitä, että Sveitsi, Norja ja Islanti samanaikaisesti ja mahdollisimman pian toteuttavat vaikutuksiltaan vastaavat toimenpiteet. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1995. Neuvoston puolesta P. SOLBES MIRA Puheenjohtaja (1) EYVL N:o L 336, 23.12.1994, s. 1 ANEXO I - BILAG I - ANHANG I - ÐÁÑÁÑÔÇÌÁ É - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I >TAULUKON PAIKKA> ANEXO II - BILAG II - ANHANG II - ÐÁÑÁÑÔÇÌÁ ÉÉ - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II >TAULUKON PAIKKA>